Položka Metóda Nedostatky

1. BRZDOVÉ ZARIADENIE

1.1. Mechanický stav a funkcia

1.1.1. Čap pedála prevádzkovej brzdy Vizuálna kontrola komponentov počas prevádzky brzdového systému. Poznámka: Vozidlá s brzdovým systémom s posilňovaním by sa mali kontrolovať pri vypnutom motore. a) Nadmerná tesnosť čapu. b) Nadmerné opotrebenie alebo vôľa.

1.1.2. Stav pedála a zdvih ovládacieho zariadenia bŕzd Vizuálna kontrola komponentov počas prevádzky brzdového systému. Poznámka: Vozidlá s brzdovým systémom s posilňovaním by sa mali kontrolovať pri vypnutom motore. a) Nadmerná alebo nedostatočná rezerva dráhy. b) Nesprávne uvoľnenie ovládača brzdy. c) Protisklzové pokrytie na brzdovom pedáli chýba, je uvoľnené alebo opotrebované do hladka.

1.1.3. Podtlakové čerpadlo alebo kompresor a zásobníky Vizuálna kontrola komponentov pri normálnom pracovnom tlaku. Skontrolovať čas potrebný na to, kým podtlak alebo tlak vzduchu dosiahne bezpečnú prevádzkovú hodnotu, a funkciu výstražného zariadenia, viacobvodového ochranného ventilu a poistného tlakového ventilu. a) Tlak vzduchu/podtlak je nedostatočný na to, aby sa brzdy mohli použiť minimálne dvakrát po spustení výstražného zariadenia (alebo po tom, čo manometer indikuje nebezpečenstvo). b) Čas potrebný na dosiahnutie tlaku vzduchu/podtlaku na bezpečnú prevádzkovú hodnotu nie je v súlade s požiadavkami (). c) Viacobvodový ochranný ventil a poistný tlakový ventil nefunguje. d) Unikanie vzduchu spôsobujúce značný pokles tlaku, alebo počuteľné unikanie vzduchu. e) Vonkajšie poškodenie, ktoré by mohlo negatívne ovplyvniť funkciu brzdového systému.

1.1.4. Výstražná signalizácia nízkeho tlaku alebo manometer Kontrola funkčnosti Nesprávna činnosť alebo chybný ukazovateľ nízkeho tlaku alebo manometer.

1.1.5. Ručne ovládaný brzdič Vizuálna kontrola komponentov počas prevádzky brzdového systému. a) Prasknutý, poškodený alebo nadmerne opotrebený ovládač. b) Nedostatočné zaistený ovládač na ventile alebo nedostatočne zaistené teleso ventilu. c) Voľné spoje alebo netesnosť v systéme. d) Nedostatočná funkcia.

1.1.6. Aktivátor parkovacej brzdy, pákový ovládač, západka parkovacej brzdy Vizuálna kontrola komponentov počas prevádzky brzdového systému. a) Západka parkovacej brzdy dostatočne nedrží. b) Nadmerné opotrebenie čapu páky alebo západkového mechanizmu. c) Nadmerný zdvih páky naznačujúci nesprávne nastavenie. d) Aktivátor chýba, je poškodený alebo nefunkčný. e) Nesprávna funkcia, výstražný ukazovateľ ukazuje poruchu.

1.1.7. Brzdové ventily (nožný regulátor tlaku, dekompresný ventil, regulačný ventil) Vizuálna kontrola komponentov počas prevádzky brzdového systému. a) Poškodený ventil alebo nadmerné unikanie vzduchu b) Nadmerné prepúšťanie oleja z kompresora. c) Nedostatočné upevnenie alebo nesprávna montáž ventilu. d) Vytekanie alebo prepúšťanie brzdovej kvapaliny.

1.1.8. Spojovacie hlavice pre brzdy prípojného vozidla (elektrické a pneumatické) Odpojiť a znovu zapojiť všetky spojovacie hlavice brzdového systému medzi ťažným vozidlom a prípojným vozidlom. a) Chybný uzatvárací kohútik alebo automaticky uzatvárací ventil. b) Nedostatočné upevnenie alebo nesprávna montáž kohútika alebo ventilu. c) Nadmerná netesnosť. d) Nesprávne pripojenie alebo nepripojenie tam, kde sa to vyžaduje. e) Nesprávna funkcia.

1.1.9. Zásobník energie, zásobník stlačeného vzduchu Vizuálna kontrola a) Zásobník je poškodený, skorodovaný alebo netesný. b) Nefunkčné odvodňovacie zariadenie. c) Zásobník je nedostatočne upevnený/nesprávne namontovaný.

1.1.10. Brzdový posilňovač, hlavný valec (hydraulické systémy) Vizuálna kontrola komponentov počas prevádzky brzdového systému. a) Brzdový posilňovač je poškodený alebo neúčinný. b) Hlavný valec je chybný alebo netesný. c) Hlavný valec je nedostatočne upevnený. d) Nedostatočné množstvo brzdovej kvapaliny. e) Chýbajúci uzáver nádrže hlavného valca. f) Výstražná signalizácia hladiny brzdovej kvapaliny svieti alebo je poškodená. g) Nesprávne fungovanie výstražného zariadenia hladiny brzdovej kvapaliny.

1.1.11. Brzdové potrubia Vizuálna kontrola komponentov počas prevádzky brzdového systému. a) Akútne riziko poruchy alebo prasknutia. b) Netesnosť potrubia alebo prípojok. c) Poškodené alebo nadmerne skorodované potrubie. d) Nesprávne umiestnené potrubie.

1.1.12. Brzdové hadice Vizuálna kontrola komponentov počas prevádzky brzdového systému. a) Akútne riziko poruchy alebo prasknutia b) Hadica je poškodená, odretá, prekrútená alebo príliš krátka. c) Netesná hadica alebo spoje. d) Vydutie hadice pod tlakom. e) Pórovitosť hadice.

1.1.13. Brzdové obloženia a doštičky Vizuálna kontrola a) Nadmerné opotrebenie obloženia alebo doštičiek. b) Znečistenie obloženia alebo doštičiek (olej, mastivo atď.). c) Obloženia alebo doštičky chýbajú.

1.1.14. Brzdové bubny, brzdové kotúče Vizuálna kontrola a) Bubon alebo kotúč je nadmerne opotrebovaný, skorodovaný, ryhovaný alebo prasknutý, nedostatočne pripevnený alebo zlomený. b) Bubon alebo kotúč je znečistený (olej, mastivo atď.). c) Bubon alebo kotúč chýba. d) Nedostatočne pripevnený držiak.

1.1.15. Brzdové lanká, ťahadlá, páky, tyče Vizuálna kontrola komponentov počas prevádzky brzdového systému. a) Lanko je poškodené alebo zauzlené. b) Komponent je nadmerne opotrebovaný alebo skorodovaný. c) Nedostatočne pripevnené lanko, ťahadlo alebo spoj. d) Chybné vedenie lanka. e) Obmedzenie voľného pohybu brzdového systému. f) Abnormálny pohyb pák/tyčí naznačujúci zlé nastavenie alebo nadmerné opotrebenie.

1.1.16. Napínacie zariadenie brzdy (vrátane pružinových brzdových valcov alebo hydraulických brzdových valčekov) Vizuálna kontrola komponentov počas prevádzky brzdového systému. a) Napínacie zariadenie je prasknuté alebo poškodené. b) Napínacie zariadenie je netesné. c) Napínacie zariadenie je nedostatočne pripevnené alebo neodborne namontované. d) Napínacie zariadenie je nadmerne skorodované. e) Nedostatočná alebo nadmerná vôľa piesta alebo membránového mechanizmu. f) Chýba ochrana proti prachu, alebo je nadmerne poškodená.

1.1.17. Regulátor brzdnej sily Vizuálna kontrola komponentov počas prevádzky brzdového systému. a) Chybné tyče. b) Nesprávne nastavené tyče. c) Regulátor je zadretý alebo nefunkčný. d) Regulátor chýba. e) Chýba štítok s údajmi. f) Údaje sú nečitateľné alebo nie sú v súlade požiadavkami ().

1.1.18. Napínač tyčí a ukazovatele Vizuálna kontrola. a) Napínač je poškodený, zadretý alebo má príliš veľkú dráhu, je nadmerne opotrebený alebo zle nastavený. b) Napínač je chybný. c) Napínač je nesprávne nastavený alebo vymenený.

1.1.19. Odľahčovací brzdový systém (ak je k dispozícii alebo sa požaduje) Vizuálna kontrola. a) Nespoľahlivé spojenia alebo montáž. b) Systém je očividne chybný alebo chýba.

1.1.20. Automatická funkcia bŕzd prípojného vozidla Odpojiť prípojku na brzdové zariadenie medzi ťažným vozidlom a prípojným vozidlom. Brzdy prípojného vozidla sa nezapnú automaticky po odpojení prípojky.

1.1.21. Kompletný brzdový systém Vizuálna kontrola a) Iné systémové zariadenia (napr. protimrazové čerpadlo, sušič vzduchu atď.) sú poškodené z vonkajšej strany alebo nadmerne skorodované v miere, ktorá má nepriaznivý vplyv na brzdový systém. b) Nadmerné unikanie vzduchu alebo nemrznúcej zmesi. c) Akýkoľvek komponent je nedostatočne upevnený alebo nesprávne namontovaný. d) Nesprávna oprava alebo úprava akéhokoľvek komponentu.

1.1.22. Prípojky na kontrolu (ak sú k dispozícii alebo sa požadujú) Vizuálna kontrola a) Chýbajú. b) Sú poškodené, nepoužiteľné alebo netesné.

1.2. Výkon a účinnosť prevádzkovej brzdy

1.2.1 Výkon (E) Skúšanie na statickom stroji na skúšanie bŕzd; postupne zaťažovať brzdu na maximálnu brzdnú silu. a) Nedostatočná brzdná sila na jednom alebo viacerých kolesách. b) Brzdná sila na ktoromkoľvek z kolies je menšia než 70 % najväčšej zaznamenanej sily na druhom kolese tej istej nápravy. c) Brzdná sila nie je odstupňovaná (tvrdý záber). d) Abnormálne časové oneskorenie činnosti brzdy na ktoromkoľvek z kolies. e) Nadmerné kolísanie brzdnej sily počas každého úplného pretočenia kolies.

1.2.2 Účinnosť (E) Skúšanie na statickom stroji na skúšanie bŕzd pri uvedenej hmotnosti vozidla. a) Nezískajú sa aspoň tieto minimálne hodnoty: b) Kategória M1, M2 a M3 – 50 % (1). c) Kategória N1 – 45 %. d) Kategória N2 a N3 – 43 % (2). e) Kategória O2, O3 a O4 – 40 % (3)

1.3. Výkon a účinnosť núdzovej brzdy (ak ide o samostatný systém)

1.3.1. Výkon (E) Ak núdzový brzdový systém je oddelený od systému prevádzkovej brzdy, uplatnite metódu uvedenú v bode 1.2.1. a) Nedostatočná brzdná sila na jednom alebo viacerých kolesách. b) Brzdná sila na ktoromkoľvek z kolies je menšia než 70 % najväčšej zaznamenanej sily na druhom kolese tej istej nápravy. c) Brzdná sila nie je odstupňovaná (tvrdý záber).

1.3.2. Účinnosť (E) Ak núdzový brzdový systém je oddelený od systému prevádzkovej brzdy, uplatnite metódu uvedenú v bode 1.2.2. Brzdné spomalenie je menšie ako 50 % (4) účinnosti prevádzkovej brzdy definovanej v bode 1.2.2 a vzťahujúcej sa na maximálnu povolenú hmotnosť, alebo v prípade návesov na súčet povolených zaťažení náprav.

1.4. Výkon a účinnosť parkovacej brzdy

1.4.1. Výkon (E) Zatiahnite brzdu na statickom stroji na skúšanie bŕzd. Neúčinnosť brzdy na jednom alebo viacerých kolesách.

1.4.2. Účinnosť (E) Skúšanie na statickom stroji na skúšanie bŕzd pri uvedenej hmotnosti. Pre všetky kategórie vozidiel sa nezíska pomerné brzdné spomalenie aspoň 16 % vo vzťahu k maximálnej povolenej hmotnosti, alebo pre motorové vozidlá aspoň 12 % vo vzťahu k maximálnej povolenej hmotnosti jazdnej súpravy, podľa toho, ktorá hodnota je väčšia.

1.5. Funkcia odľahčovacieho brzdového systému Vizuálna kontrola a tam, kde je to možné, skúška, či systém funguje. a) Brzdná sila nie je odstupňovaná (nevzťahuje sa na motorovú brzdu). b) Systém nefunguje.

1.6. Protiblokovací brzdový systém Vizuálna kontrola výstražného zariadenia. a) Nesprávna činnosť výstražného zariadenia. b) Výstražné zariadenie signalizuje, že systém nefunguje správne.

8. ZAŤAŽENIE ŽIVOTNÉHO PROSTREDIA

8.2. Výfukové emisie

8.2.1 Emisie benzínových motorov

8.2.1.1. Zariadenie na reguláciu výfukových emisií Vizuálna kontrola a) Zariadenie na reguláciu emisií inštalované výrobcom chýba alebo je očividne chybné. b) Netesnosti, ktoré by mohli mať podstatný vplyv na meranie emisií.

8.2.1.2. Plynné emisie (E) Meranie s použitím analyzátora výfukových plynov v súlade s požiadavkami (). Alternatívne v prípade motorových vozidiel vybavených vhodnými palubnými diagnostickými systémami (ďalej len „OBD“) možno správne fungovanie emisného systému skontrolovať príslušným načítaním údajov zo zariadenia OBD a kontrolami správneho fungovania systému OBD namiesto merania emisií pri voľnobežných otáčkach motora v súlade s odporúčaniami výrobcu na kondicionovanie motora a inými požiadavkami (), a pri zohľadnení príslušných tolerancií. Alternatívne, meranie s použitím diaľkového snímacieho zariadenia a potvrdené štandardnými skúšobnými metódami. a) Buď plynné emisie presahujú konkrétne hodnoty uvedené výrobcom; b) alebo, ak tieto informácie nie sú k dispozícii, emisie CO presahujú: 1. v prípade vozidiel, ktoré nie sú riadené moderným systémom na reguláciu emisií: — 4,5 % alebo — 3,5 %, podľa dátumu prvej registrácie alebo použitia uvedeného v požiadavkách (); 2. v prípade vozidiel, ktoré sú riadené moderným systémom na reguláciu emisií: — pri voľnobežných otáčkach motora: 0,5 %, — pri vysokých voľnobežných otáčkach motora: 0,3 % — alebo — pri voľnobežných otáčkach motora: 0,3 % (5) — pri vysokých voľnobežných otáčkach motora: 0,2 %, podľa dátumu prvej registrácie alebo použitia uvedeného v požiadavkách (). c) Lambda je mimo rozsahu 1 ± 0,03 alebo nie je v súlade so špecifikáciou výrobcu. d) Údaje načítané zo zariadenia OBD signalizujú závažnú nesprávnu činnosť. e) Z merania z diaľkového snímania vyplýva výrazné nedodržanie požiadaviek.

8.2.2 Emisie naftových motorov

8.2.2.1. Zariadenie na kontrolu výfukových emisií Vizuálna kontrola a) Zariadenie na reguláciu emisií inštalované výrobcom chýba, alebo je očividne chybné. b) Netesnosti, ktoré by mohli mať podstatný vplyv na meranie emisií.

8.2.2.2. Opacita výfukových plynov (E) a) Meranie opacity výfukových plynov sa vykonáva počas voľnej akcelerácie (bez zaťaženia z voľnobežných až na medzné otáčky) s radiacou pákou prevodovky v neutrále a zapnutou spojkou. b) Predkondicionovanie vozidla: 1. Vozidlá sa môžu skúšať bez predkondicionovania, hoci by sa malo z bezpečnostných dôvodov skontrolovať, či je motor zahriaty a či je v riadnom mechanickom stave. 2. Požiadavky na predkondicionovanie: i) Motor musí dosiahnuť úplnú prevádzkovú teplotu, napríklad teplota oleja meraná sondou v trubici na meranie hladiny oleja musí byť aspoň 80 °C, alebo musí mať bežnú prevádzkovú teplotu, ak je nižšia, alebo teplota motorového bloku meraná úrovňou infračerveného žiarenia musí byť aspoň ekvivalentná. Ak na základe konfigurácie vozidla sa toto meranie nedá uskutočniť, stanovenie bežnej prevádzkovej teploty motora sa môže vykonávať inými prostriedkami, napríklad pomocou chladiaceho ventilátora motora. ii) Výfukový systém sa prepláchne aspoň troma cyklami voľnej akcelerácie alebo ekvivalentnou metódou. c) Postup skúšky: 1. Motor a akékoľvek namontované turbodúchadlo musia pred začiatkom cyklu voľnej akcelerácie dosiahnuť voľnobežné otáčky. Pri dieselových motoroch ťažkých úžitkových vozidiel to znamená čakať aspoň 10 sekúnd po uvoľnení akcelerátora. 2. Na začatie každého cyklu voľnej akcelerácie sa akceleračný pedál musí rýchlo (v priebehu menej než jednej sekundy) a rovnomerne stlačiť, ale nie násilne, tak, aby sa dosiahla maximálna dodávka zo vstrekovacieho čerpadla. 3. Počas každého cyklu voľnej akcelerácie musí motor dosiahnuť medzné otáčky, alebo v prípade vozidiel s automatickým prevodom otáčky špecifikované výrobcom, alebo ak takýto údaj nie je k dispozícii, dve tretiny medzných otáčok predtým, než sa uvoľní akceleračný pedál. Toto by sa mohlo kontrolovať napríklad monitorovaním otáčok motora alebo tak, že sa nechá uplynúť dostatočný čas medzi počiatočným stlačením pedálu a jeho uvoľnením, čo by malo v prípade vozidiel kategórie M2, M3, N2 alebo N3 predstavovať minimálne dve sekundy. 4. Vozidlá v skúške nevyhovejú len vtedy, keď aritmetické priemery minimálne troch posledných cyklov voľnej akcelerácie prekročia limitné hodnoty. To sa môže vypočítať tak, že sa nebude brať do úvahy žiadne meranie, ktoré sa značne odchyľuje od nameraného priemeru, alebo tak, že sa použije iný spôsob štatistického výpočtu, ktorý zohľadňuje rozptyl meraní. Členské štáty môžu obmedziť počet skúšobných cyklov. 5. V snahe zabrániť nepotrebnému skúšaniu členské štáty môžu medzi nevyhovujúce vozidlá zaradiť vozidlá, ktorých namerané hodnoty značne prekračujú limitné hodnoty po menej než troch cykloch voľnej akcelerácie alebo po preplachovacích cykloch. Takisto v snahe zabrániť nepotrebnému skúšaniu členské štáty môžu medzi vyhovujúce vozidlá zaradiť vozidlá, ktorých namerané hodnoty sú značne pod limitnými hodnotami po menej než troch cykloch voľnej akcelerácie alebo po preplachovacích cykloch, a pri zohľadnení primeraných tolerancií. Alternatívne, meranie s použitím diaľkového snímacieho zariadenia a potvrdené štandardnými skúšobnými metódami. a) V prípade vozidiel prvýkrát zaevidovaných alebo uvedených do prevádzky po dátume uvedenom v požiadavkách (), opacita presahuje úroveň uvedenú na výrobnom štítku vozidla. b) Ak také informácie nie sú k dispozícii, alebo požiadavky () nepovoľujú používanie referenčných hodnôt, opacita presahuje: — pri motoroch s atmosférickým saním: 2,5 m-1, — pri motoroch s turbodúchadlom: 3,0 m-1, — alebo v prípade vozidiel označených v požiadavkách () alebo prvýkrát zaevidovaných alebo uvedených do prevádzky po dátume uvedenom v požiadavkách (), — 1,5 m-1 (6). c) Z merania z diaľkového snímania vyplýva výrazný nesúlad s požiadavkami.